گەنجۍ کورڎی بە سەرمەشقی جمیەرو گەنجا شۆڕشگێڵی (تەجەشە)ی جە چوارچێوەو هەڵمەتەو "جەنگی ئازاڎیی بیاۋندۍ بە سەرکۊتەی" جە مارسیلیاو فەرەنساینە ڕاپیمایشا کەرڎ.
ڕاپیماکەی جە مېڎانو جانبیێری تا مېڎانو ڤیۆکس پۆرتی ۋەردەوام بۍ. جە ڕاپیماکەینە دروشمەکۍ بژیۋۊ سەرۆک ئاپۆ،  بۍ سەرۆکی ژیای مەبۊ وچیېوە و داواو ئازاڎیی جەستەیی ڕابەرو گەلوو کورڎی عەبدوڵا ئۆجالانی کریا.
گەنجەکۍ جە ئەرەیاۋناکەیشانە ۋیرشا ئارڎۊ کە زیاڎ جە دۋۍ ساڵان حیچ هەواڵێشا جە ڕابەرو گەلوو کورڎی عەبدوڵا ئۆجالانی نیا و جەنگېوە قورسیچ جە کورڎسان ئینا ئارانە و بێدەنگی جەهانیچشا چا بارۊ شەرمەزار کەرڎ.
ۋەڵاکریاوۍ بەشکریۍ. دماو ڕاپیماکەی گلېرۊبیەی سازکریا. دروشمەکۍ "ئازاڎیی پۍ عەبدوڵا ئۆجالان"ی بەرزکریاوە. جە قسەکانە ئانە وزیا ڕووە کە تەجەشە و تەکۆژن ۋەردەوامۍ با جە سازکەرڎەی چالاکی.
جە چالاکیەکەنە سڵام جە گەنجایچ کریا کە جە فرەو ۋڵاتانە پەی ئازاڎیی ڕابەرو گەلوو کورڎی عەبدوڵا ئۆجالانی چالاکی ئەنجام مڎا.
هـ . ش
